S-672/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. september 2016, á hendur E-kk-þgf H-kk-þgf, kennitala 000000-0000, Rauðarárstíg 1, Reykjavík, fyrir fíkniefnalagabrot með því að hafa, sunnudaginn 29. maí 2016, að Austurstræti 7 í Reykjavík, við skemmtistaðinn Austur, haft í vörslum sínum í sölu- og dreifingarskyni 7,67 grömm af amfetamíni, 0,62 grömm af kókaíni og 1,40 grömm af tóbaksblönduðu kannabisefni, sem fannst við leit á ákærða, og í herbergi ákærða að Blöndubakka 3 í Reykjavík haft í vörslum sínum í sölu- og dreifingarskyni 12,92 grömm af amfetamíni, sem lögregla fann við leit.

Telst brot þetta varða við 2. gr., 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er krafist upptöku á 20,59 grömmum af amfetamíni, 0,62 grömmum af kókaíni og 1,40 grömmum af tóbaksblönduðu kannabisefni, sem hald var lagt á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 30.000 krónum sem eru ætlaður ágóði af fíkniefnasölu og hald var lagt á, samkvæmt 69. gr. og 1. mgr. 69. gr. b. almennra hegningarlaga nr. 19/1940 og 7. mgr. 5. gr. laga nr. 65/1974.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Verjandi ákærða fer fram á að ákærða verði ekki gerð sérstök refsing í málinu og hæfilega þóknun sér til handa.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í mars 1992. Samkvæmt framlögðu sakavottorði, dagsettu 31. ágúst 2016, á ákærði að baki nokkurn sakaferil og hefur hann ítrekað verið fundinn sekur um fíkniefnalagabrot. Með dómi Héraðsdóms Reykjavíkur, uppkveðnum 29. júní 2016, var ákærða gert að sæta fangelsi í sex mánuði fyrir þjófnaðarbrot, auk þess sem eftirstöðvar eldri refsingar voru dæmdar upp vegna rofs á skilorði reynslulausnar. Það brot sem ákærði er sakfelldur fyrir í þessu máli var framið fyrir uppkvaðningu dómsins og verður ákærða því dæmdur hegningarauki í samræmi við ákvæði 78. gr. almennra hegningarlaga, sbr. og 77. gr. sömu laga. Með hliðsjón af sakarefni þessa máls þykir refsing ákærða hæfilega ákveðin fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

Með vísan til lagaákvæða í ákæru eru gerð upptæk til ríkissjóðs 20,59 grömm af amfetamíni, 0,62 grömm af kókaíni, 1,40 grömm af tóbaksblönduðu kannabisefni og 30.000 krónur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, U-kvk-ef V-kvk-ef hdl., 96.720 krónur, að meðtöldum virðisaukaskatti.

Annan sakarkostnað leiddi ekki af málinu.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf H-kk-nf, sæti fangelsi í þrjátíu daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940.

Upptæk eru gerð til ríkissjóðs 20,59 grömm af amfetamíni, 0,62 grömm af kókaíni, 1,40 grömm af tóbaksblönduðu kannabisefni og 30.000 krónur.

Ákærði greiði málsvarnarþóknun skipaðs verjanda síns, U-kvk-ef V-kvk-ef hdl., 96.720 krónur.

V-kvk-nf S-kvk-nf